
LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
DĖL  LEIDIMŲ DIRBTI SEZONINĮ DARBĄ UŽSIENIEČIAMS IŠDAVIMO TVARKOS APRAŠO IR SEZONINIŲ DARBŲ SĄRAŠO PATVIRTINIMO 

2017 m. gegužės 15 d. Nr. A1-253
Vilnius


Vadovaudamasis Lietuvos Respublikos įstatymo „Dėl užsieniečių teisinės padėties“ 621 straipsnio 5 dalimi ir įgyvendindamas 2014 m. vasario 26 d. Europos Parlamento ir Tarybos direktyvą 2014/36/ES dėl trečiųjų šalių piliečių atvykimo ir buvimo tikslu dirbti sezoniniais darbuotojais sąlygų (OL 2014 L 94, p. 375): 
. T v i r t i n u pridedamus:
. Leidimų dirbti sezoninį darbą užsieniečiams išdavimo tvarkos aprašą. 
. Sezoninių darbų sąrašą.
. P a v e d u šio įsakymo vykdymo kontrolę viceministrui pagal veiklos sritį.



Socialinės apsaugos ir darbo ministras	Linas Kukuraitis

PATVIRTINTA
Lietuvos Respublikos socialinės apsaugos ir darbo ministro 2017 m. gegužės 15 d. įsakymu Nr. A1-253 
(Lietuvos Respublikos socialinės apsaugos ir darbo ministro 2018 m. gruodžio 4 d. 
įsakymo Nr. A1-689 redakcija)

LEIDIMŲ DIRBTI SEZONINĮ DARBĄ UŽSIENIEČIAMS IŠDAVIMO TVARKOS APRAŠAS 

 SKYRIUS


. Leidimų dirbti sezoninį darbą užsieniečiams išdavimo tvarkos aprašas (toliau – Aprašas) reglamentuoja prašymo išduoti leidimą dirbti sezoninį darbą užsieniečiui (toliau – Prašymas) pateikimo, leidimo dirbti Lietuvos Respublikoje sezoninį darbą (toliau – leidimas dirbti) išdavimo, jo galiojimo pratęsimo ir atsisakymo pratęsti galiojimą, dublikato išdavimo, duomenų pranešimo tvarką. 
. Aprašas taikomas užsieniečiui, kuris ketina dirbti Lietuvos Respublikoje sezoninį darbą Lietuvos Respublikos įstatymo „Dėl užsieniečių teisinės padėties“ (toliau – Įstatymas) 621  straipsnyje nustatytomis sąlygomis.
. Apraše vartojamos sąvokos suprantamos taip, kaip jos apibrėžtos Įstatyme.
. Užsienietis vienu metu gali turėti vieną leidimą dirbti.
. Užsienietis, kuriam, vadovaujantis Aprašu, buvo išduotas leidimas dirbti sezoninį darbą: 
. ne ilgesniam kaip 90 kalendorinių dienų laikotarpiui, turi gauti Šengeno vizą, kai jam netaikomas bevizis režimas; 
. ilgesniam kaip 90 kalendorinių dienų laikotarpiui, turi gauti daugkartinę nacionalinę vizą. 
. Leidimą dirbti (prireikus – jo dublikatą) užsieniečiui išduoda, pratęsia leidimo dirbti galiojimą, atsisako išduoti ir panaikina Užimtumo tarnyba prie Lietuvos Respublikos socialinės apsaugos ir darbo ministerijos (toliau – Užimtumo tarnyba). Sprendimas dėl leidimo dirbti išdavimo, galiojimo pratęsimo, atsisakymo išduoti, panaikinimo, dublikato išdavimo įforminamas Užimtumo tarnybos direktoriaus ar jo įgalioto valstybės tarnautojo įsakymu. 
. Už leidimo dirbti išdavimą (prireikus – jo dublikatą), leidimo dirbti galiojimo pratęsimą imama Lietuvos Respublikos Vyriausybės nustatyta valstybės rinkliava, kurią darbdavys sumoka iki Prašymo pateikimo Užimtumo tarnybai dienos. Jeigu darbdavys pateikė prašymą dėl dokumentų grąžinimo ir leidimo dirbti užsieniečiui išdavimo procedūros nutraukimo, valstybės rinkliava grąžinama vadovaujantis Valstybės rinkliavos mokėjimo ir grąžinimo taisyklėmis, patvirtintomis Lietuvos Respublikos Vyriausybės 2000 m. gruodžio 15 d. nutarimu Nr. 1458 „Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo“.

 SKYRIUS


. Darbdavys, ketinantis įdarbinti užsienietį dirbti sezoninį darbą, dėl leidimo dirbti užsieniečiui išdavimo turi kreiptis į Užimtumo tarnybos administracijos padalinį, kurio veiklos teritorijoje buvo registruota laisva darbo vieta. Dokumentus darbdavys gali teikti Užimtumo tarnybos administracijos padaliniui dar 1 mėnesį po to, kai baigia galioti užregistruotos laisvos darbo vietos skelbimas.
. Darbdavys (Lietuvos Respublikoje įsteigtas juridinis asmuo arba fizinis asmuo, kuris yra nuolatinis Lietuvos Respublikos gyventojas), ketinantis įdarbinti užsienietį dirbti sezoninį darbą pagal terminuotą darbo sutartį, pateikia Prašymą (Aprašo 1 priedas) ir šiuos dokumentus:
. užsieniečio galiojančio kelionės dokumento kopiją;
. terminuotos darbo sutarties, kurioje nurodoma darbo vieta ir sezoninio darbo veiklos rūšis, įdarbinimo trukmė, darbo užmokesčio dydis, darbo valandos per savaitę, mokamų atostogų trukmė, numatoma darbo pradžia, kitos sąlygos, kopiją;
. užsieniečio kvalifikaciją patvirtinančio dokumento kopiją, jei ją būtina turėti;
. dokumentą, patvirtinantį, kad užsienietis leidimo dirbti galiojimo laikotarpiu turės tinkamą gyvenamąją patalpą, jeigu šių duomenų nėra galimybės gauti iš Nekilnojamojo turto registro. 
. Dokumentų, sudarytų ne lietuvių kalba, vertimas į lietuvių kalbą turi būti patvirtintas jį atlikusio vertėjo parašu. Dokumentų kopijos turi būti patvirtintos darbdavio vadovo ar jo įgalioto asmens parašu ir antspaudu, jei antspaudą jis privalo turėti.

 SKYRIUS


. Priėmęs Aprašo 9 punkte nurodytus dokumentus, Užimtumo tarnybos įgaliotas valstybės tarnautojas ar darbuotojas, dirbantis pagal darbo sutartį (toliau – darbuotojas), įvertinęs Įstatymo 621  straipsnio 1 dalyje nurodytas sąlygas, patikrina: 
. ar Lietuvos Respublikoje nėra tinkamo darbuotojo dirbti Prašyme nurodytą sezoninį darbą; 
. ar darbdavys yra įtrauktas į Patvirtintų įmonių sąrašą, kaip nustatyta Vizos išdavimo tvarkos apraše, patvirtintame Lietuvos Respublikos vidaus reikalų ministro ir Lietuvos Respublikos užsienio reikalų ministro 2017 m. gruodžio 28 d. įsakymu Nr. 1V‑899/V-330 „Dėl Vizos išdavimo tvarkos aprašo patvirtinimo“. Jei darbdavio nėra Patvirtintų įmonių sąraše, patikrinama, ar jis atitinka šiuos reikalavimus:
. yra Lietuvos Respublikoje įsteigtas juridinis asmuo arba fizinis asmuo, kuris yra nuolatinis Lietuvos Respublikos gyventojas;
. nėra likviduojamas, bankrutuojantis arba jam iškelta bankroto byla, arba nėra likviduotas, arba nevykdo ekonominės veiklos; 
. neturi neatidėtų įsiskolinimų Lietuvos Respublikos valstybės biudžetui arba savivaldybių biudžetams ar fondams, į kuriuos mokamus mokesčius administruoja Valstybinė mokesčių inspekcija prie Lietuvos Respublikos finansų ministerijos, ar Valstybinio socialinio draudimo fondui; 
. darbdavio vadovas ar kitas atsakingas asmuo neturi galiojančios administracinės nuobaudos pagal Lietuvos Respublikos administracinių nusižengimų kodekso 95 ir 540 straipsnius;
. darbdaviui per pastaruosius vienerius metus nebuvo skirta bauda už Lietuvos Respublikos užimtumo įstatymo 56 ir 57 straipsniuose nustatytus pažeidimus; 
. ar atitinka nustatytą vienam asmeniui tenkančio gyvenamojo ploto reikalavimą (kiekvienam pilnamečiam asmeniui, deklaravusiam jame gyvenamąją vietą, – ne mažiau kaip 7 kvadratiniai metrai): 
 ar užsienietis yra gyvenamosios patalpos savininkas arba bendraturtis; 
. jei sudaryta gyvenamosios patalpos nuomos ar panaudos sutartis, ar Nekilnojamojo turto registre ši sutartis įregistruota ir sudaryta ne trumpesniam kaip leidimo dirbti galiojimo laikotarpiui; 
. jei pateikiamas fizinio ar juridinio asmens įsipareigojimas suteikti tinkamą gyvenamąją patalpą, ar asmuo yra gyvenamosios patalpos savininkas arba bendraturtis (sutikrinami įsipareigojime suteikti užsieniečiui tinkamą gyvenamąją patalpą, kuri turi atitikti Įstatymo 621  straipsnio 1 dalies 4 punkte nustatytus reikalavimus, leidimo dirbti galiojimo laikotarpiu nurodyti duomenys);
. jei tinkamą gyvenamąją patalpą parūpina darbdavys arba jis tarpininkauja ją surandant, ar nuomos sutartyje nurodytas nuomos mokestis nėra didesnis negu 30 procentų užsieniečio darbo užmokesčio, atskaičius mokesčius bei valstybinio socialinio draudimo įmokas, ir ar jis nebus automatiškai atskaitomas iš užsieniečio darbo užmokesčio leidimo dirbti galiojimo laikotarpiu; 
. ar Prašyme nurodytas sezoninis darbas yra įtrauktas į Lietuvos Respublikos socialinės apsaugos ir darbo ministro patvirtintą sezoninių darbų sąrašą. 
. Darbdavio pageidavimu Užimtumo tarnybos darbuotojas išduoda dokumentų gavimo pažymą. 
. Jeigu darbdavys neatitinka Aprašo 11.2.3 papunktyje nustatyto reikalavimo, Užimtumo tarnybos darbuotojas paprašo kompetentingos institucijos ne vėliau kaip per 5 darbo dienas nuo Prašymo gavimo dienos pateikti patikslintą informaciją. Aprašo 16 punkte nurodytas terminas sustabdomas, kol Užimtumo tarnyboje bus gauta patikslinta informacija ir (ar) pašalinti trūkumai. 
. Jei gyvenamoji patalpa neatitinka tinkamos gyvenamosios patalpos reikalavimų, nustatytų Aprašo 11.3 papunktyje, arba gyvenamosios patalpos dokumentai neatitinka Aprašo 11.3.1 arba 11.3.2, arba 11.3.3 papunktyje nustatytų reikalavimų, arba nuomos sutartis neatitinka 11.3.4 papunktyje nustatytų sąlygų, Užimtumo tarnybos darbuotojas paprašo ne vėliau kaip per 5  darbo dienas nuo Prašymo gavimo dienos pašalinti trūkumus. Aprašo 16 punkte nurodytas terminas sustabdomas, kol Užimtumo tarnyboje bus gauta patikslinta informacija ir (ar) pašalinti trūkumai. 
. Prašymas nepriimamas nagrinėti, jeigu nebuvo pateikti visi Aprašo 9 ar 24 punkte nurodyti dokumentai. 
. Prašymas turi būti išnagrinėtas ne vėliau kaip per 7 darbo dienas nuo jo gavimo Užimtumo tarnyboje dienos.
. Kilus įtarimui, kad kartu su prašymu pateiktas dokumentas (-ai) yra suklastotas (‑i), kreipiamasi į kompetentingą instituciją ir Aprašo 16 ar 25 punkte nurodytas terminas sustabdomas iki kompetentingos institucijos sprendimo priėmimo dienos. Apie tai, kad Aprašo 16 punkte nurodytas terminas sustabdytas, darbdavys ne vėliau kaip per 3 kalendorines dienas nuo kreipimosi į kompetentingą instituciją dienos informuojamas paštu, o jei nurodytas elektroninio pašto adresas,  – elektroniniu paštu.
. Užimtumo tarnybos direktorius ar jo įgaliotas valstybės tarnautojas, atsižvelgęs į Prašymą ir įvertinęs, ar užsienietis atitinka visas leidimo dirbti išdavimo sąlygas, nustatytas Įstatymo 621 straipsnio 1 dalyje, ar numatomas užsieniečio darbo užmokesčio dydis atitinka Įstatymo 62 straipsnio 3 dalyje nurodytą dydį, priima sprendimą dėl leidimo dirbti ir išduoda leidimą dirbti.
. Leidime dirbti nurodoma užsieniečio vardas, pavardė, pilietybė, gimimo data, leidimo dirbti galiojimas, sezoninis darbas (nurodoma ekonominės veiklos rūšis ir kodas), darbdavio pavadinimas, juridinio asmens kodas arba fizinio asmens gimimo data, adresas, telefono ryšio Nr., el. pašto adresas, darbo laiko trukmė ir darbo funkcija (profesija, pareigų pavadinimas, kodas pagal Lietuvos profesijų klasifikatorių). Informacijos apie profesinę kvalifikaciją leidime nurodyti neprivaloma. 

 SKYRIUS 


. Užimtumo tarnyba atsisako išduoti leidimą dirbti ir panaikina užsieniečiui išduotą leidimą dirbti Įstatymo 63 straipsnyje nustatytais pagrindais. 
. Užimtumo tarnyba sprendimą dėl atsisakymo išduoti leidimą dirbti priima per 7 darbo dienas nuo Prašymo gavimo Užimtumo tarnyboje dienos. 
. Užimtumo tarnyba sprendimą dėl leidimo dirbti panaikinimo priima per 5 darbo dienas nuo duomenų, gautų Įstatymo 63 straipsnyje nustatytais pagrindais, gavimo dienos ir apie tai per 3  darbo dienas raštu arba elektroniniu paštu informuoja užsienietį bei Migracijos departamentą prie Lietuvos Respublikos vidaus reikalų ministerijos (toliau – Migracijos departamentas). 

 SKYRIUS 


. Užsienietis gali pratęsti terminuotą darbo sutartį su tuo pačiu darbdaviu vieną kartą, jei neviršytas Įstatymo 61 straipsnio 2 dalyje nustatytas leidimo dirbti galiojimas. 
. Darbdavys likus ne mažiau kaip 20 kalendorinių dienų iki leidimo dirbti galiojimo pabaigos pateikia Užimtumo tarnybos administracijos padaliniui, kuriam pateikė Prašymą išduoti leidimą dirbti, Prašymą pratęsti leidimo dirbti sezoninį darbą galiojimą (Aprašo 2 priedas) ir šiuos dokumentus: 
. pažymą apie darbo užmokesčio dydį; 
. pakeistos terminuotos darbo sutarties kopiją.
. Valstybinio socialinio draudimo fondo valdybos informacinėje sistemoje patikrinamas apskaičiuotų ir per visą užsieniečio dirbtą laikotarpį jo sumokėtų mokesčių ir valstybinio socialinio draudimo įmokų dydis. Pateiktas Prašymas pratęsti leidimo dirbti galiojimą turi būti išnagrinėtas ne vėliau kaip per 7 darbo dienas nuo jo gavimo Užimtumo tarnyboje dienos. 
. Užimtumo tarnybos direktorius ar jo įgaliotas valstybės tarnautojas, atsižvelgęs į Prašymą, priima sprendimą dėl leidimo dirbti galiojimo pratęsimo.
. Leidimo dirbti galiojimą atsisakoma pratęsti Įstatymo 63 straipsnio 1 dalies 2–  8 punktuose nustatytais pagrindais. 
. Užimtumo tarnyba, atsisakiusi pratęsti leidimo dirbti galiojimą, per 3 darbo dienas nuo sprendimo priėmimo dienos raštu arba elektroniniu paštu informuoja darbdavį ir Migracijos departamentą. 

 SKYRIUS


. Naujas leidimas dirbti užsieniečiui, jei jis pageidauja pakeisti darbdavį ir jei nėra viršytas Įstatymo 61 straipsnio 2 dalyje nurodytas ilgiausias leidimo dirbti galiojimo terminas, gali būti išduotas vieną kartą Aprašo II ir III skyriuose nustatyta tvarka.
. Darbdavys ar užsienietis, praradęs leidimą dirbti, turi pateikti prašymą dėl leidimo dirbti dublikato išdavimo Užimtumo tarnybos administracijos padaliniui, kuriam pateikė Prašymą išduoti leidimą dirbti. Leidimo dirbti dublikatas išduodamas per 3 darbo dienas nuo Prašymo pateikimo dienos. 

 SKYRIUS


. Užimtumo tarnyba per 3 darbo dienas nuo sprendimo dėl leidimo dirbti išdavimo priėmimo dienos elektroniniu paštu informuoja Lietuvos Respublikos valstybinę darbo inspekciją prie Lietuvos Respublikos socialinės apsaugos ir darbo ministerijos (toliau – Valstybinė darbo inspekcija) apie užsieniečio tinkamą gyvenamąją patalpą leidimo dirbti galiojimo laikotarpiu. 
. Užsienietis, turintis leidimą dirbti, arba darbdavys ne vėliau kaip per 7 kalendorines dienas privalo pranešti Užimtumo tarnybos administracijos padaliniui, kuris išdavė leidimą dirbti, apie užsieniečio pakeistą tinkamą gyvenamąją patalpą, nurodydamas jos adresą ir Nekilnojamojo turto registre įregistruotos atitinkamos sutarties ar kito dokumento registracijos numerį bei datą. 
. Užimtumo tarnyba per 3 darbo dienas elektroniniu paštu informuoja Valstybinės darbo inspekcijos teritorinį skyrių apie pakeistą užsieniečio tinkamą gyvenamąją patalpą. 
. Užsieniečio darbo laikotarpis turi sutapti su išduoto leidimo dirbti galiojimo laiku. Su užsieniečiu gali būti sudaryta terminuota darbo sutartis.
. Darbdavys privalo laikytis užsieniečių įdarbinimo tvarkos reikalavimų ir užtikrinti užsieniečiui darbo sąlygas, atitinkančias teisės aktuose nustatytus reikalavimus.
. Darbdavys turi per 3 darbo dienas nuo terminuotos darbo sutarties su užsieniečiu nutraukimo raštu pranešti Užimtumo tarnybos administracijos padaliniui apie terminuotos darbo sutarties nutraukimą. 

 SKYRIUS


. Sprendimo dėl leidimo dirbti užsieniečiams sezoninį darbą išdavimo priėmimo procedūroje dalyvaujantys subjektai privalo užtikrinti, kad asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p.  1) 5 ir 6 straipsnių bei Lietuvos Respublikos asmens duomenų teisinės apsaugos įstatymo nuostatas.
__________________

Leidimų dirbti sezoninį darbą užsieniečiams 
išdavimo tvarkos aprašo  priedas


_______________________________________________________________________________
(darbdavio pavadinimas arba vardas ir pavardė, juridinio asmens kodas arba fizinio asmens gimimo data, adresas, telefono ryšio Nr., fakso ryšio Nr., el. pašto adresas)
Užimtumo tarnybai prie Lietuvos Respublikos 	socialinės apsaugos ir darbo ministerijos	__________________ Nr. ___________________	                (data)


PRAŠYMAS IŠDUOTI LEIDIMĄ DIRBTI SEZONINĮ DARBĄ UŽSIENIEČIUI

VARDAS _______________________________________________________________________________
PAVARDĖ ______________________________________________________________________________ 
Gimimo data __ __ __ __ - __ __ -__ __                  Lytis:  mot. / vyr.        
                             (metai, mėnuo, diena)
Pilietybė ________________________________________________________________________________
Asmens dokumentas ___________ Nr. __________ , išduotas _________________________________________
_________________________________________________ , galioja iki_____________________________________

Sezoninis darbas __________________________________________________________________________
(ekonominės veiklos rūšis ir kodas)
Darbdavys _______________________________________________________________________________
                     (pavadinimas arba vardas ir pavardė, juridinio asmens kodas arba fizinio asmens gimimo data, adresas,
________________________________________________________________________________________ 
telefono ryšio Nr., fakso ryšio Nr., el. pašto adresas)
Numatomas darbo užmokestis (Eur) _________________

Patvirtinu, kad užsienietis leidimo dirbti sezoninį darbą galiojimo laikotarpiu turės tinkamą gyvenamąją patalpą, kurios plotas, tenkantis kiekvienam pilnamečiam asmeniui, deklaravusiam joje gyvenamąją vietą, yra ne mažesnis kaip 7 kvadratiniai metrai (pažymėti vieną iš toliau nurodytų dokumentų): 
jei užsienietis gyvenamąja patalpa pasirūpina pats, pateikiama:
	dokumentas, patvirtinantis, kad užsienietis Lietuvos Respublikoje nuosavybės teise turi gyvenamąją patalpą, kurios adresas ____________________________________________________________________________________ , 	ir šis dokumentas įregistruotas Nekilnojamojo turto registre (registracijos Nr. _________ , data__________ ). Pilnamečių asmenų, jau deklaravusių gyvenamąją vietą toje patalpoje, skaičius – _____
	gyvenamosios patalpos, kurios adresas ____________________________________________________________ , nuomos ar panaudos sutartis, įregistruota Nekilnojamojo turto registre (registracijos Nr._________ , data__________)
	įsipareigojimas, patvirtintas fizinio ar juridinio asmens (dokumentas įregistruotas Nekilnojamojo turto registre (registracijos Nr. _________ , data __________ ), patvirtinantis, kad fizinis ar juridinis asmuo yra gyvenamosios patalpos savininkas arba bendraturtis), suteikti užsieniečiui gyvenamąją patalpą, kurios adresas	____________________________________________________________________________________________
jei užsieniečiui gyvenamąją patalpą parūpina darbdavys arba jis tarpininkauja surandant gyvenamąją patalpą, pateikiama: 
	gyvenamosios patalpos, kurios adresas ____________________________________________________ , nuomos sutartis, įregistruota Nekilnojamojo turto registre (registracijos Nr. _________ , data __________ ), kurios sąlygos atitinka Lietuvos Respublikos įstatymo „Dėl užsieniečių teisinės padėties“ 621 straipsnio 1 dalies 4 punkto nuostatas 


Leidimą dirbti išduoti nuo__ __ __ __ - __ __ - __ __ iki __ __ __ __ - __ __ - __ __ per 12 mėn. laikotarpį. 

Žinau, kad prireikus turėsiu padengti užsieniečio grįžimo į valstybę, į kurią jis turi teisę vykti, išlaidas
(Lietuvos Respublikos įstatymo „Dėl užsieniečių teisinės padėties“ 131 str. 1 d. 2, 4 p.)
PRIDEDAMA: (nurodyti pridedamus dokumentus, jų lapų skaičių). 

(Pareigų pavadinimas)                                    (Parašas)                                           (Vardas ir pavardė)

------------------------------------------------------------------------------------------------------------------------
(pildo Užimtumo tarnybos prie Lietuvos Respublikos socialinės apsaugos ir darbo ministerijos darbuotojas)
__ __ __ __ - __ __ - __ __ išduotas leidimas dirbti Nr. ______ galioja nuo __ __ __ __ - __ __ - __ __ iki __ __ __ __ - __ __ - __ __ 

Leidimų dirbti sezoninį darbą užsieniečiams išdavimo tvarkos aprašo  priedas


______________________________________________________________________________________________
(darbdavio pavadinimas arba vardas ir pavardė, juridinio asmens kodas arba fizinio asmens gimimo data, adresas, telefono ryšio Nr., fakso ryšio Nr., el. pašto adresas)

Užimtumo tarnybai prie Lietuvos Respublikos 	socialinės apsaugos ir darbo ministerijos	__________________ Nr. ____________	               (data)


 PRAŠYMAS PRATĘSTI LEIDIMO DIRBTI SEZONINĮ DARBĄ GALIOJIMĄ
    	
VARDAS _________________________________________________________________________ 
PAVARDĖ ________________________________________________________________________
Gimimo data __ __ __ __ - __ __ -__ __                 Lytis:  mot. / vyr.        
                             (metai, mėnuo, diena)
Pratęsti ___________________išduoto leidimo dirbti sezoninį darbą Nr. _______ 
                              (data)
galiojimą nuo ____________________ iki _______________________

Sezoninis darbas ________________________________________________________________________ 
(ekonominės veiklos rūšis ir kodas)
Darbdavys ______________________________________________________________________________
                   (pavadinimas arba vardas ir pavardė, juridinio asmens kodas arba fizinio asmens gimimo data, adresas,
________________________________________________________________________________
(telefono ryšio Nr., fakso ryšio Nr., el. pašto adresas)
Numatomas darbo užmokestis (Eur) ______________ 

Patvirtinu, kad užsienietis leidimo dirbti sezoninį darbą galiojimo laikotarpiu turės tinkamą gyvenamąją patalpą, kurios plotas, tenkantis kiekvienam pilnamečiam asmeniui, deklaravusiam joje gyvenamąją vietą, yra ne mažesnis kaip 7 kvadratiniai metrai (pažymėti vieną iš toliau nurodytų dokumentų): 
jei užsienietis gyvenamąja patalpa pasirūpina pats, pateikiama:
	dokumentas, patvirtinantis, kad užsienietis Lietuvos Respublikoje nuosavybės teise turi gyvenamąją patalpą, kurios adresas _____________________________________________________________________________________ , 	ir šis dokumentas įregistruotas Nekilnojamojo turto registre (registracijos Nr. _________ , data __________ ). Pilnamečių asmenų, jau deklaravusių gyvenamąją vietą toje patalpoje, skaičius – _____
	gyvenamosios patalpos, kurios adresas ____________________________________________________________ , nuomos ar panaudos sutartis, įregistruota Nekilnojamojo turto registre (registracijos Nr. _________ , 	data __________)
	įsipareigojimas, patvirtintas fizinio ar juridinio asmens (dokumentas įregistruotas Nekilnojamojo turto registre (registracijos Nr. _________ , data __________ ), patvirtinantis, kad fizinis ar juridinis asmuo yra gyvenamosios patalpos savininkas arba bendraturtis), suteikti užsieniečiui gyvenamąją patalpą, kurios adresas	_________________________________________________________________________________________
jei užsieniečiui gyvenamąją patalpą parūpina darbdavys arba jis tarpininkauja surandant gyvenamąją patalpą, pateikiama: 
	gyvenamosios patalpos, kurios adresas ___________________________________________________ , nuomos sutartis, įregistruota Nekilnojamojo turto registre (registracijos Nr. _________ , data __________ ), kurios sąlygos atitinka Lietuvos Respublikos įstatymo „Dėl užsieniečių teisinės padėties“ 621straipsnio 1 dalies 4 punkto nuostatas 


Žinau, kad prireikus turėsiu padengti užsieniečio grįžimo į valstybę, į kurią jis turi teisę vykti, išlaidas
(Lietuvos Respublikos įstatymo „Dėl užsieniečių teisinės padėties“ 131 str. 1 d. 2, 4 p.)
	PRIDEDAMA: (nurodyti pridedamus dokumentus, jų lapų skaičių).

(Pareigų pavadinimas)                                  (Parašas)                                      (Vardas ir pavardė)

------------------------------------------------------------------------------------------------------------------------
(pildo Užimtumo tarnybos prie Lietuvos Respublikos socialinės apsaugos ir darbo ministerijos darbuotojas)
 __ __ __ __ - __ __ - __ __ išduoto leidimo dirbti Nr. ____ galiojimas pratęstas 
nuo __ __ __ __ - __ __ - __ __ iki __ __ __ __ - __ __ - __ __ 

PATVIRTINTA
Lietuvos Respublikos socialinės apsaugos ir darbo ministro 
2017 m. gegužės 15 d. įsakymu 
Nr. A1-253
(Lietuvos Respublikos socialinės apsaugos ir darbo ministro 
2018 m. kovo 29 d. įsakymo 
Nr. A1-142 redakcija)


SEZONINIŲ DARBŲ SĄRAŠAS 


1. Vienmečių augalų auginimas (01.1*).
2. Daugiamečių augalų auginimas (01.2).
. Kitų daugiamečių augalų auginimas (01.29).
3. Augalų dauginimas (01.3).
4. Gyvulininkystė (01.4).
. Pieninių galvijų auginimas (01.41).
5. Mišrusis žemės ūkis (01.5).
6. Žemės ūkiui būdingų paslaugų ir derliaus apdorojimo veikla (01.6).
. Ūkio gyvulių šėrimas ir priežiūra (01.62).
. Miško medžių auginimas ir kita miškininkystės veikla (02.10).
7. Medienos ruoša (02.2).
8. Laukinių nemedieninių produktų rinkimas (02.30). 
9. Durpių gavyba (08.92).
10. Maisto produktų gamyba (10).
11. Kelių ir automagistralių tiesimas (42.11).
12. Apgyvendinimo ir maitinimo paslaugų veikla (I).
13. Kino filmų, vaizdo filmų ir televizijos programų gamyba (59.11).
14. Pagamintų kino filmų, vaizdo filmų ir televizijos programų meninis apipavidalinimas (59.12).


* Čia ir toliau – Ekonominės veiklos rūšių klasifikatoriaus (EVRK 2 red.), patvirtinto Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 ,,Dėl Ekonominės veiklos rūšių klasifikatoriaus patvirtinimo“, sekcija, skyrius ar grupė.

_____________________
Priedo pakeitimai:
Nr. A1-142,
2018-03-29,
paskelbta TAR 2018-03-30, i. k. 2018-04988            
Nr. A1-689,
2018-12-04,
paskelbta TAR 2018-12-05, i. k. 2018-19800            



Pakeitimai:

1.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-142,
2018-03-29,
paskelbta TAR 2018-03-30, i. k. 2018-04988                
Dėl Lietuvos Respublikos socialinės apsaugos ir darbo ministro 2017 m. gegužės 15 d. įsakymo Nr. A1-253 „Dėl Leidimų dirbti sezoninį darbą užsieniečiams išdavimo tvarkos aprašo ir sezoninių darbų sąrašo patvirtinimo“ pakeitimo

2.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-689,
2018-12-04,
paskelbta TAR 2018-12-05, i. k. 2018-19800                
Dėl Lietuvos Respublikos socialinės apsaugos ir darbo ministro 2017 m. gegužės 15 d. įsakymo Nr. A1-253 „Dėl Leidimų dirbti sezoninį darbą užsieniečiams išdavimo tvarkos aprašo ir sezoninių darbų sąrašo patvirtinimo“ pakeitimo

